Alegzandra/wili-2018-roplus huggingface dataset:
She lus lussagh sheer-vio t'ayn. Ta ny duillagyn eck ayns cummey roseag, mysh 15–30 cm er crantessen. She duillagyn ooh-chrooagh t'ayn, 5-20cm er lhiurid as 4-9cm er lheead dy cadjin; ta unnane er lheh wheesh as 30cm er lhiurid as 17cm er lheead. Ta kione geyre oc, as oirr rea; ta ny cuishlinyn feer vaghtal.

Haink cummey er lheh y ve ec dagh çhengey va screeut ayn. Rish bleeantyn as keeadyn, haink kuse dy lettyryn elley stiagh ayns dagh cummey, bentyn rish ny çhengaghyn va jannoo ymmyd jeh.

Ta rassyn mooarey ec kuse dy ghooie, as sleih çhaglym ad dy ee. Ta roost sthie bog bane yn-ee ec juyssyn, as ram biomane A as C ayn. Foddee oo eshyn y ee aw, ny beihll eh dys poodyr er son dy chlannaghey broie, awree as nyn lheid, myr sampleyr, ayns pettuleipä (arran roost) Finnlynnagh. 'syn Toolynn, t'ad jannoo tey (tallstrunt) ass jialgyn aegey.

Ta ny Bascee nyn glein paleo-chlaghagh smoo neuheit ayns yn Oarpey Sheear. Va cleinyn Bascagh, cur stiagh ny Vascones as ny h-Aquitani 'sy earroo, imraait ayns lhing ny Romanee ec Strabo as Pliny. Ta mie dy lioar feanish dy row ee Bascish nyn jengey oc ec y traa v'ayn (jeeagh er Aquitanish as Iruña-Veleia). Va ny cleinyn elley er lieh-inshey ny h-Ibeir lheit rere çhengey as cultoor ec jerrey ny lhing Romanagh.

Ta coontey-pobble ayns dagh çheer yn Reeriaght Unnaneysit dagh jeih bleeaney. Ta Oik ry hoi Staydraa Ashoonagh freggyrtagh er son çhaglym fysseree ayns Sostyn as Bretin, as ta Offish Chadjin Recortyssyn ny h-Albey freggyrtagh er son Nalbin as Jantys Staydraa as Ronsee Nerin Hwoaie er son Nerin Hwoaie.

Rere y ghlasseraght rank er yn ellan, troar jeh'n speyr vog as fliaghey mennick, ta'n far-ennym "Ellan Sheear-ghlass Nerin" currit urree. Ta speyr vooiragh vog ry-gheddyn ayns Nerin lesh kuse veg dy feeganyn. Ta'n speyr ny speyr ellanagh as honderagh dy cadjin as t'ee scapail veih ny çhiassidyn geyrey ta ry-gheddyn er dowan-lheeadyn cheddin elley er feie ny Cruinney. T'eh shen ny eiyrtys jeh ny geayaghyn fliughey tempreilagh ta baardaghey veih sheear yiass y Cheayn Sheear.

Va'n Reeriaght Unnaneysit nane jeh 12 chiaddeyder yn Unnaneys Oarpagh ec y toshiaght ayns 1992 lesh fo-screeuyn Conaant Vaastricht. Roish eh shen, v'eh ny oltey jeh'n çheshaght roish shen, Cohionnal Tarmaynagh ny h-Oarpey (CTO), veih 1973. Ta ymmyrkey reiltys Phartee yn Lught Obbyr rish mestey stiagh lesh y çheshaght mestit, lesh ny Condaigee, yn Partee Cumaadagh, as ad shassoo er son freayltys cummaghtyn as cummeydysyn.

She cowrey ny Britaan, Vannin as ny Shissyl yn tree cassyn. Ta ny tree cassyn Manninagh as Shissylagh jeant seose jeh tree cassyn deiney roie cam ec y ghlioon as kianglt ry cheilley ec y lhesh.

Ayns Mee Vayrtn 2001, hug Shannon Denton as Patrick Coyle bun er Komikwerks.com. She ynnyd-eggey t'ayn as eshyn cur magh duillagyn seyr veih sleih gerrymoil caslys-skeeal as bio-chaslys. Ren y chied enmyn goaill stiagh Astounding Space Thrills liorish Steve Conley, Buzzboy liorish John Gallagher, as Johnny Smackpants liorish Coyle.

She nane jeh rheynnyn ny Frank ee Il-ha-Gwilen (Frangish: Ille-et-Vilaine). Ta'n rheynn soit 'sy Vritaan ayns sheear hwoaie ny çheerey. She Roazhon preeu-valley, ny meoiraght, ny rheynn.
She stoo kirpey cramp t'ayn. Ta killagyn sylem goaill stiagh tracheagyn as tracheidjyn dys ymmyrkey ushtey, chammah's killagyn elley, myr sampleyr parenchyma.

By Ard-vinishter y Reeriaght Unnaneyssit eh Anthony Charles Lynton Blair, eddyr 2 Boaldyn 1997 as Mean Souree 2007. Hie James Gordon Brown er ny enmys myr Ard-vinishter ny yei.

Va kuse dy cheeillyn soit er carnaneyn, as adsyn laaree oayeyn as claghyn-cooinaghtyn s'leaie dy mennick, myr sampleyr, carnaneyn oanluckee yn Eash Ooha (Lowe and Reilly 1988). Ny keayrtyn elley, v'ad soit faggys da çhibbraghyn nooey. Ta ruillick ec ymmodee jeu, as bun paganagh ocsyn, foddee. Ta boalley scaa mygeayrt kuse dy cheeillyn, as ta'n eaghtyr çheusthie ny boallaghyn feer cheaghlagh.

Yn abbyrlhit Gothagh, she abbyrlhit v’ayn as y Gothish screeuit liorish veih'n 4oo eash derrey’n 6oo eash. Va’n bun echey yn Abbyrlhit Greagagh , agh va cummaght er ec ny h-abbyrlhittyn Greagagh as Roonagh.

Ayns Jerrey Fouyir 1993, hug magh Bing Bunraght as Kianglaghyn Mooie Choonceil ny Shirveishee y nah choontys shallidagh oc er cooishyn bunraghtoil ry-heet. Er lhieu, b'ghoillee eh fakin dy beagh vondeish erbee ry-gheddyn liorish scughey pooar erbee jeh'n Lhiass-chiannoort.

Va Mooinjer Veggey currit er bun myr sheshaght er-lheh dy chummal seose lhiasaghey ny Gaelgey as ta mooarane jeh greesaghey as bree yn çheshaght çheet veih’n ’raue Ghaelgagh shoh. Va Mooinjer Veggey currit er bun ayns 1996 as t’ee er ve speeideilagh neayr’s shen cur y Ghaelg er hoshiaght as streeu dy jeadagh. Ta'n çheshaght stiurey yn Vunscoill Ghaelgagh ayns Balley Keeill Eoin fo conaant veih'n Rheynn Ynsee as Paitçhyn.

Ta ymmodee lossreeyn ayn t'ad cur "onnane" orroo, as y chooid smoo jeu 'sy chlein Cynareae 'syn oardagh Asterales. Cha nel agh onnaneyn garroo ayns possan elley, 'syn oardagh Dipsacales.

Va paart mooar ec craueeaght ayns lhiasaghey yn theihll cultooragh 'syn ellan veih ny shenn traaghyn (as veih ny plandailyn 'sy 17-oo eash va'n chraueeaght ny focys da enney politickagh as rheynnyn er yn ellan). Ren eiraght roie-Chreestee Nerin roie ry-cheilley lesh yn Agglish Cheltiagh lurg sushtallaghtyn Noo Perrick 'sy 5-oo eash. Ren ny sushtallaghtyn Yernagh-Albinagh, er nyn doshiaghey ec y vaynagh Yernagh Colum Keeilley Noo, sheeyney reayrt Yernagh ny Creestiaght dys Sostyn phaganagh as dys Impiraght ny Frankee. Hug ny sushtallaghtyn shen çhengey screeuee dys pobble neulettyragh ny h-Oarpey car yn Eash Ghorraghey lurg tuittym ny Raue, as ad cur y far-ennym "ellan ny nooghyn as ny scollagyn" er Nerin. Ayns ny bleeantyn jeianagh, ta thieyn oast Yernagh er nyn ve coontit myr noa-phostyn y chultoor Yernagh er feie ny Cruinney.
She ynnydagh persoonagh Hiarn Vannin eh Lhiass-chiannoort Vannin ny Fo-chiannoort Vannin (Baarle: Lieutenant Governor of the Isle of Man). Myr shen, she ynnydagh Ard-Ree ny Reeriaght Unnaneysit t'ayn. Ta'n Lhiass-chiannoort er ny phointeil liorish barrant yn Ard-Ree, lesh coyrle Screeudeyr Steat son Cooishyn Bunraghtoil. Ta traa yn oik choud's saillish yn Ard-Ree, agh shen queig bleeantyn dy cadjin. Ta'n barrant soilshaghey y paart dy lheead as loayrt er feme y Lught Thie Reeoil as yn Ard-Ree yn chur er oaie, chammah's maynrys y theay.

Rere staydraa ny bleeaney 2007, v'eh er credjal dy row 51.1 millioonyn dy chummaltee ayns Sostyn. T'ee nane jeh ny çheeraghyn smoo clannit er feie ny cruinney lesh 383 cummaltee ayns dagh kilometer kerrinagh ayns 2003, lesh co-ghlooaghey er lheh ayns Lunnin as y shiar yiass. Ta oolaghyn ny bleeaney 2007 cur sleih-earroo ny h-Albey ec 5.1 millioon dy chummaltee, Vretin ec 3 millioonyn as Nerin Hwoaie ec 1.8 millioonyn lesh glooaghtyn foddey ny sloo na Sostyn. Cosoylit rish glooaght pobble Hostyn (383 cummaltee/km²) t'ad shoh ny h-earrooyn co-reggyrtagh: Bretin (142 cummaltee/km²), Nerin Hwoaie (125 cummaltee/km²) as Nalbin (65 cummaltee/km²).

Va'n Boayrd Argidys currit er bun ayns 1962, agh va'n Lhiass-Chiannoort gobbraghey myr Shansyleyr jeh'n Steat-Chishtey as v'eh cur yn oraid bushaidagh da'n Tinvaal derrey ny 1970yn.

She çheer 'syn Aishey ee yn Eeraan. T'ee çhemmit liorish yn Earack da'n sheear, liorish y Turkee, yn Armeain as yn Asserbajaan da'n sheear hwoaie, liorish y Turkmenistaan da'n twoaie, as liorish yn Afghanistaan as y Phakistaan da'n shiar. She Tehran y preeu-valley.

"Roish my çhaglym cardoonyn son y voayrd, ta shin giallaghey ad liorish co-chiangley ad as filley coonlagh mygeayrt oc, as kiangley eshyn mygreddin, as faagail ad rish tree shiaghteeyn."

She çhengey lomarcan ee Kusundaish. T'ee goll er loayrt ayns Gandaki ayns Nepaal. Cha nel agh beggan dy loayreyder er mayrn, er coontey poosey marish eggyssyn elley as çhengaghyn elley oc, as coayl thalloo eggyssagh ny vun shen. Va’n eggys Kusunda nyn shelgeyryn, as liorish jee-cheyllaghey, cha nod ad farraghtyn y shenn aght baghee.

T'ad gra dy daink tramman jeh'n abbyrlhit Proto-Sinaitagh. Haink y cowrey shoh trooid coryssyn screeu Feaneeckagh, Greagagh , Etruscagh as Romanagh dys y chummey t'ayn nish.

Ta 682 valjaght 'sy Çheer Vascagh. Dy cadjin ta ny baljaghtyn sloo ayns Biscaayn as Gipuzkoa (mygeayrt 10 as 15 km2). Ta ny baljaghtyn smoo ayns Araba as Navarre.

T'ee çheet my vlaa 'syn arragh roish my ta duillagyn eck, eddyr Toshiaght Arree as Averil, er gass y pheesh. Ta'n blaa gollrish blaa lus ny minnagh beg yinnys dhossan resh clooieagh rish appeeaght. Ta'n pappus clooieagh skeaylley ny rassyn ec y gheay. Ta'n rass hene mysh 3mm er lhiurid, ny rollian buigh ny ruy, as asnaghyn coheeynt rish.

Foddee dy vel ny smoo na un Chaptanys skeeragh ec y pheiagh ec un traa. Ta'n enmys er ny helloo derrey laa'n vaaish, faagail magh dy vel eh gowit ass y shellooder rere drogh-aghtys.
Mooir ny ammyr varrey eddyr Nerin as Bretin ee Mooir Vretyn. T'ee kiangley Mooir Vannin da'n twoaie rish y Vooir Cheltiagh da'n jiass. Cha nel joarey shickyr er y vooir da'n twoaie as da'n jiass, agh dy cadjin t'eh raait dy nee linney eddyr Binn Éadair çheu hwoaie veih Divlyn as Caergybi magh veih coose heear Voan y joarey twoaieagh as dy nee linney eddyr Ceann an Chairn ayns Coontae Logh Garman as Penmaen Dewi faggys da Tyddewi ayns sheear yiass Vretyn y joarey jiassagh. 'Sy laa t'ayn jiu, ta ram sleih, ayns Nerin er lheh, gra nagh vel ayn agh cooid jeh Mooir Vannin, ny yn Irish Sea 'sy Vaarle ny Muir Bhreatan 'sy Yernish, t'aynjee, as t'ad cur St. George's Channel 'sy Vaarle ny Sianel San Siôr 'sy Vretnish ("Ammyr Shorys Noo") er y chooid s'keyley jeh'n ammyr eddyr Ceann an Chairn as Penmaen Dewi.

She scannane bioghit veih'n vlein 2000 liorish Walt Disney Feature Animation eh Dinosaur. Ta'n scannane ny 39oo scannane ayns straih Classicee Vioghit Walt Disney.

She lus ghoan 'sy chynney Asteraceae eh bossan mollagh mooar (Senecio sarracenicus). T'eh gaase ayns ardjyn najooragh rish awinyn. T'eh dooghyssagh da'n Oarpey as yn Aishey heear. Er coontey'n 'raue dowin echey, she dooie toshee t'ayn.

Ta Rheynn Slaynt as Shickyrys y Theay ny RSST kiarail currym slaynt (thieyn lheihys, fir lhee, feeackleyrys, as shirveish charr-lheihys), shirveishyn y theay (slaynt aignagh, obbreeyn sheshoil, as currym da fir baghee), as shickyrys y theay (penshynyn y steat, eeck paitçhyn, eeck çhingys, as eeck jee-chosnee).

Va Taganrog bunnit 'sy vlein 1698 ec y Tsar Peddyr I. Va'n chaayr ny chied chaayr va bunnit myr laare lhuingyssagh caggee, ny chied chaayr dy ve troggit er mooir 'oshlit (gyn rio 'sy gheurey) as ny chied chaayr 'sy Roosh va troggit rere aght plannit.

Ta queig corocklyn jeig as tree breeocklyn (giare ny foddey) ayns ny h-abbyrtyn Inuktitut ny Canadey Hiar. Ta ny corocklyn reaghit ayns queig ynnydyn focklagh[noa]: meillagh, cooyl-eeacklagh, cleaoil, coghooysagh, as scoarnagh; as tree saaseyn focklagh[noa]: stadyn neuchronnaneagh, tannaghtagh[noa] cronnaneagh as stroannaghyn, chammah as daa heean elley — screebee neuchronnaneagh. Ta corockle elley ec Natsalingmiutut /ɟ/, lorgagh y chorockle cooyl-chroymmit v'ayns Inuit-bunneydagh. Ta un chorockle ny sloo ayns Inuinnaqtun, myr haink ny sheeanaghyn /s/ as /ɬ/ ry-cheilley myr /h/. Cha nel agh tree breeocklyn bunneydagh ayns dagh abbyrt ny h-Inuktitut as ta anchaslys sheeanchoryssaghtagh eddyr ny breeocklyn giarey as liauyrey. Ayns Inuujingajut - cairscreeu Romanagh cadjinit Nunavut - ta ny breeocklyn liauyrey screeuit liorish lettryn dooblagh.

Ayns lus-oaylleeaght, ta cooitinagh lus ny choodagh kereagh jeant ec killagyn epiderm. T'eh fendeil noi buinnagyn, as leodaghey coayl ushtey. T'ad jeant jeh cutin ny cutan son y chooid smoo, as kere nyn mast'oc. Ta cooitinagh feer çhiu ec lossreeyn xerophyte do nagh caillee ad monney ushtey ayns buill gyn monney ry-choayl. Ta cooitinagh çhiu ec kuse dy lossreeyn rish slyst ny marrey, dyn vendeil noi nieunaght sollan.
Ta Douarnenez ny chommyoon 'sy département Frangagh Penn-ar-Bed 'sy Vritaan ayns sheear hwoaie ny Frank. Ta'n balley ny lhie er awin yn Oded. Ta'n balley ny lhie 25 km sheear hwoaie veih Kemper er coose y Cheayn Sheear. 'Sy vlein 1999 va 15,827 cummaltee 'sy valley - earroo ta ny sloo na ayns coontyssyn-pobble roish shen.

Ta P. a. tircis dhone son y chooid smoo; ta breck ouyragh urree, er lhimmey jeh cryss follym rish y chorp. Ta tree ny kiare cowrey sooilley cowraghyn sooilley er y skian jerrey, as cowrey sooilley elley rish birr y skian hoshee. Ta çheu s'inshley yn skian jerrey dhone marmyragh. Ta P. a. aegeria ny s'airhey na tircis agh t'ad gollrish y cheilley son y chooid smoo.

Ta Chongqing (Sheenish aashagh: 重庆; Sheenish hradishoonagh: 重慶; pinyin: Chóngqìng; Wade-Giles: Ch'ung-ch'ing) ny valjaght ayns Deynphobblaght ny Sheen. 'Sy vlein 2005 va 31,442,300 cummaltee 'sy valjaght.

Ta'n çhengey ashoonagh, y Danvargish, cosoylagh rish y Toolynnish as y Norlynnish, as ta kianglaghyn shendeeagh as cultooragh lajer eddyr ny tree cultooryn. Ta 82.0% jeh cummaltee ny Danvarg as 90.3% jeh ny Danvargee nyn olteynyn jeh agglish Lutheragh y steat. Ta seyraanaght joarree ec mygeayrt 9% jeh sleih-earroo ny çheerey - ta'n chooid smoo jeu çheet ass çheeraghyn Loghlinagh elley.

Va Pobblaght Hoveidjagh Hoshiallagh ny Belaroosh (Belarooshish: Беларуская Савецкая Сацыялістычная Рэспубліка, Belaruskaya Savetskaya Satsyyalistychnaya Respublika, Rooshish: Белорусская Советская Социалистическая Республика, Belorusskaya Sovetskaya Sotsalisticheskaya Respublika) ny co-phobblaght 'syn UPSS veih 30 Mee ny Nollick, 1922 derrey 25 Luanistyn, 1991 tra hooar ee e neuchrogheydys myr Pobblaght ny Belaroosh.

Ta feanish ayn jeh sylem fossylagh ass yn eash Siluragh, 400 millioon bleeaney er dy henney, as luirg gollrish killagyn sylem unnaneagh ayns claghyn Ordoviciagh s'leaie. Y feanish s'leaie jeh feer sylem, shen tracheidyn as brat scroddagh ec y voalley killag oc. Shen y sorçh ynrican ta ry-akin ayns lossreeyn cuishlagh leah, as t'eh ry-akin foast ayns protosylem. Dy s'anmey, ren ymmodee possanyn aafilley tracheidyn spohttagh, liorish aafilley cochleanagh: ayns lossreeyn t'ayn jiu, cha nel tracheidyn spohttagh çheet rish neayr's ta'n metasylem er nappaghey.

V'eh feddynit magh ec Michael Brown er 31 Mart, 2005, as va'n enmys 2005 FY9 currit er. Va'n feddyn magh soilshit magh er 29 Jerrey Souree, 2005. Er 11 Mean Souree, 2008 va Makemake currit er rolley yeearreyderyn cummyssagh y stayd "plutoyd" ec yn Unnaneys Rollageydys Eddyr-Ashoonagh (IAU). She plutoyd na planaid crivassanagh ta cruinlaghey ny Greiney magh veih cruinlagh Neptune, lhied as Pluto as Eris. Va Makemake currit er rolley ny plutoydyn ayns Jerrey Souree 2008.

Ta'n ennym oaylleeagh ass Greagish Ladjinit: hypo-, "fo", as pitys, "juys", rere oayll cadjin ny lus. Ren Linnaeus eh y vee-lettraghey myr hypopithys, as ta kuse dy 'leih screeu rere shen. Ny yei shen, t'ad gra dy vel y lettraghey "ry-charraghey myr 'hypopitys'", rere aght screeuee oayllee elley.
'Sy vlein 2011 va 22,992 deiney cummal 'sy chaayr. Ta mysh trass y phobble ny s'aegey na 19 bleeaney d'eash as she Ewnyn jeh sluight Maroccagh y chooid smoo jeh ny cummaltee. She Kiryat Shmona y chaayr smoo twoaieagh mastey ny caayryn ayns Israel. V'eh currit er bun 'sy vlein 1949 as hooar eh staydys caayragh 'sy vlein 1975.

Ta ram ellanyn 'sy Cheyllys. Ta boodeeyssyn bishagh er ny fir smoo as kianglaghyn dy vaataghyn assaig rish y vooar-heer. Ta ny tree ellanyn smoo goaill stiagh:

Ta doarneyrys reirit ec yn Irish Amateur Boxing Association. Ayns 1992, chossyn Michael Carruth boyn airhey son y doarneyrys ayns Cloiaghyn Olympagh Barcelona as 'sy vlein 2008 chossyn Kenny Egan boyn argid son doarneyrys ayns Cloiaghyn Olympagh ayns Beijing.

Ansherbee, veih mean y 14-oo eash, lurg y Ghorley Doo, hie buill chummaltit Normanagh ayns Nerin stiagh ayns lhing voalaghey. Ren reileyderyn Normanagh as sleih mullee Yernagh dooghyssagh eddyr-phoosey as haink er ny h-ardjyn fo smaght ny Normanee dy ve jeant Gaelgagh. Ayns ayrnyn ennagh, dirree cultoor Yernagh-Normanagh mestit ayn. Myr freggyrt da shen, va Slattyssyn Cheeill Chennee currit er bun ayns 1367 liorish y Pharlamaid Yernagh. Va ne leighyn shen nyn bossan dy leighyn va cummit dy chur lhiettal er lheie ny Normanee stiagh ayns sheshaght Nerin as ren ad cur feme er y theay Sostynagh ayns Nerin y Vaarle dy loayrt, cliaghtaghyn Sostynagh dy ghoaill rish, as gow rish y leigh Hostynagh. Ansherbee, ec jerrey y 15-oo eash va'n kioneys Sostynagh meanagh begnagh immeeit as va cultoor as çhengey Yernagh aanoa, lesh cleanaghyn Normanagh, ayns yn ard-voayl reesht. Agh hannee stiurey fo Crooin Hostyn gyn brishey gyn crampys ayns ard mygeayrt Divlyn as yn ard shen enmyssit y Phaal as fo conaantyn Leigh Poyning veih'n vlein 1494, va slattys jeh'n Pharlamaid Yernagh fo-viallys da lowal rish Parlamaid Hostyn.

Ta TV Breizh çhiughey er caaryn ynnydagh (naight as claaryn ayns Britaanish) as t'eh cur magh aachloiaghyn claaryn jeh cooid TF1 lheid as Murder, She Wrote, Columbo as scannaneyn. T'eh shen ny yei bollagh ashoonagh eunysseyragh ass, as nish cha nel eh ny vollagh feer-ynnydagh.

Ta Steatyn Unnaneysit Veksico (Spaainish: Estados Unidos Mexicanos) ny Meksico (Spaainish: México) ny pobblaght chonastagh vunraghtoil ayns America Hwoaie. T'ee çhemmit liorish ny Steatyn Unnaneysit da'n twoaie, Lhoob Veksico da'n shiar, y Veleesh as y Ghuatemaley da'n jiass, as y Cheayn Sheealtagh da'n sheear. Ta Meksico ny conastey jeant seose jeh 31 steat as slyst chonastagh y phreeu-valley, Caayr Veksico.

She steat ayns ny Steatyn Unnaneysit eh Carolina Hwoaie (Baarle: North Carolina). Ta'n steat soit er slyst Atlantagh ayns shiar yiass ny Steatyn Unnaneysit. T'eh çhemmit liorish Carolina Yiass as y Çhorshey da'n jiass, Tennessee da'n sheear, as y Virjeeney da'n twoaie. She Raleigh yn preeu-valley, agh she Charlotte y balley smoo 'sy steat.
Ta boodeeyssyn Germaanisheyryn ry-gheddyn 'sy Phobblaght Çheck, 'sy Clovack, 'syn Ungaar, 'sy Pholynn, 'sy Romaan, 'sy Terb, 'sy Roosh as 'sy Chassaghstaan. Haghyr jee-chlannaghey 'sy chooid smoo jeh ny boodeeyssyn shen lurg ruightaghyn ny Germaanee lurg y Nah Chaggey Mooar as ayns ny 1980yn as ny 1990yn as mooarane dy Ghermaanee garraghey gys y Ghermaan.

She rheynn-reihys er son Dáil Éireann, y çhamyr s'inshley ayns Parlamaid Nerin eh Doon ny Ghoal Heear Yiass (Yernish: Dún na nGall Thiar Theas; Baarle: Donegal South-West). Ta 3 Teachtaí Dála ("Çhaghteryn y Whaiyl"; TD myr aagherrid) goll er reih ayn. T'ad Pearse Doherty (SF), Dinny McGinley (FG) as Thomas Pringle (Neu) ny TDyn ec y traa t'ayn.

Caslys-skeeal eddyr-voggyl, cha nel eh orroo tannaghtyn rere ny lhiettalyssyn croo ta er pabyryn-naight as earishlioaryn tradishoonagh. Foddee ellyneyryn jannoo ymmyd jeh jargaghtyn er lheh yn eddyr-voggyl da'n vondeish oc. Scott McCloud, fer jeh y chied ren coyrlaghey caslys-skeealyn eddyr-voggyl, t'eh er nyannoo hoshiaght eie y carneish neuchaghlee. Gyn lhiettalys er mooadys clou cadjin, foddee ellyneyryn skeaylley da raad erbee gyn jerrey, myr ta demian5 er nyannoo lesh y skeeal scrolley echey When I Am King.

Haink yn Reeriaght ny Ungaar dy ve barrantys dy yn thie dy Habsburg. Ayns 1686, va'n Impiraght Turkagh eiginit dy faagail, as va'n çheer unnaneyssit. Va mooaran ashoonyn ayns yn çheer.

T'eh gaase wheesh as 1.5m er yrjid. Ta ny duillagyn s'yrdjey oohchrooagh wheesh as 50cm er lhiurid echey. Ta ny duillagyn s'inshley chree-chrooagh as ta oirr tonnagh dy tree-howshanagh oc. Ta ny duillagyn glass dorraghey er yn eaghtyr s'yrdjey, as clooieagh er yn eaghtyr s'inshley. Ta blaaghyn gorrym-jiargey ayns dhossan blaaghey oc, gollrish onnane. Ta braghtyn dooanagh mygeayrt oc. Erreish da'n dhossan blaaghey çhirmaghey, nee ny braghtyn greimmey er beiyn dys gleashaghey as skeaylley ny rassyn. Ta bun-fraue feer dowin echey, wheesh as 30cm er diunid.

T'eh gaase 5-12m er yrjid. Ta ny duillagyn echey piyral, oochrooagh dys dronuillagagh as oirr rea oc. Ta blaaghyn buighey echey, 5-10mm er crantessen as dhossan dy 10-25. T'ad çheet magh anmagh 'sy gheuree roish my jig ny duillagyn magh. She droop eh y mess, mysh 2km er lhiurid as 1.5km er crantessen, as un rass ayn.

Haghyr baggyrtys giare er seyrsnys San Marino lesh çheet armee Napoleon ayns 1797, agh va'n seyrsnys eck lhiggit lhee bwooise da nane jeh ny Lhiass-Reeaghyn, Antonio Onofri. Va ammys as caarjys Napoleon cosnit echey. Bwooise lesh y cur stiagh shen, ren Napoleon gialdynys, lesh lettyr va livreyit da Gasparre Monge, oayllee as ynnydee jeh'n Reiltys Frangagh son Oaylleeaght as Ellyn, seyrsnys San Marino y hickyraghey as y freayll, as hug eh arral da'n steat yn eaghtyr echey y heeyney magh. Va'n arral shen jiooldit ec San Marino, as y çheer goaill aggle jeh revanchism as eh baggyrt er seyrsnys y steat 'sy traa ry heet.
She Divlyn y boayl smoo turryssagh as t'eh ny valley da shiartanse jeh ny cleaynyn smoo pobbylagh lheid as Thie Stoyr Guinness as Leabhar Cheanannais. Ta'n neear as y neear yiass, ta goaill stiagh Loghyn Cheeill Airney as Corca Dhuibhne ayns Coontae Cherree as Conamara as Ellanyn Aran ayns Coontae ny Galliu, nyn muill hurryssagh phobbylagh chammah. Ta thieyn steatagh, v'er nyn droggal car y 17-oo, y 18-oo, as y 19-oo eash ayns aghtyn Pallaadagh, noa-Chlassicagh, as noa-Ghothagh, lheid as Caisleán an Bhardaigh, Teach Bhaile an Chaisleáin, Teach Bheanntraí, nyn muill hurryssagh myrgeddin. Ta thieyn ennagh er ny aahroggal myr thieyn oast, lheid as Caisleán Dhrom Ólainn.

Ta speyr tempreilagh 'sy Reeriaght Unnaneysit, lesh palçhid dy 'liaghee car ny bleeaney. Ta'n çhiassid arraghey rish ny raiee, agh t'eh neuchadjin çhiassidyn ny sloo na -10 °C (14.0 °F) ny ny smoo na 35 °C (95 °F) dy gheddyn. Ta ny geayaghyn baardee çheet veih'n sheear yiass, as ad cur emshyr fliugh as bog lheu veih'n Cheayn Sheear. Ta ny ronnaghyn hiar ny smoo fasteeagh veih'n gheay shoh, as myr shen t'ad nyn muill smoo çhirrym. Ta ny strooghyn Atlantagh, as adsyn çhiowit liorish Stroo yn Eearvooir, cur lheu geuraghyn boggey, ayns y çheu heear er lheh, raad dy vel ny geuraghyn fliughey, er thalloo ard er lheh. Ta ny souraghyn ny s'çhoe ayns shiar yiass Hostyn, as y boayl shen ny s'faggys da'n vooarheer Oarpagh, as ny s'feayrey ayns y twoaie. Ta'n ceau niaghtee jantagh 'sy gheurey as ayns arragh gheuree.

Ard mooar d'ushtey slystagh ayns sheear ny h-Albey eh Keyllys Chleayee (Gaelg Albinagh: Linne Chluaidh, Baarle: Firth of Clyde). T'eh coadit veih'n Cheayn Sheear liorish lieh-innys Chione Çheerey ta cruinnaghey y keyllys mooie ayns Oirr ny Gaeil as Coontae Inver Ayre. Ta an Caolas Brandanach ny chrouw jeh'n Cheyllys as t'eh scarrey lieh-innys Chione Çheerey veih Ellan Aran.

Ta Glaschu (Baarle: Glasgow, Gaelg Albinagh: Glaschu, Baarle Albinagh: Glesca, Glesga) ny valley smoo ayns Nalbin as ny treeoo balley smoo ayns y Reeriaght Unnaneysit. Ta'n balley soit er awin y Chleayee ayns jiass çheshvean ny çheerey. 'Sy vlein 2007 va 580,690 cummaltee 'sy valley, agh va ny smoo na 2.3 millioonyn cummaltee, ny 41% sleih-earroo ny h-Albey, ayns y voirvaljaght.

Va Pobblaght Hoveidjagh Hoshiallagh ny Shorshey (Shorshish: საქართველოს საბჭოთა სოციალისტური რესპუბლიკა / Sak'art'velos Sabčota Soc'ialisturi Respublika, Rooshish: Грузинская Советская Социалистическая Республика / Gruzinskaya Sovetskaya Sotsialisticheskaya Respublika) ny co-phobblaght 'syn UPSS veih'n 30 Mee ny Nollick, 1922 derrey 9 Averil, 1991 tra hooar ee e neuchrogheydys myr Pobblaght ny Shorshey.

Er y fa dy row yn raad shoh soit er coose Vooir Vannin, cha row yn emshir mie da ny barrooseyn, as lesh shen va claare cassee troggalit ayns Balley Keeill Eoin dy yannoo jeeyl rea emshiragh daue. Ny s'odjey heose y raad ec Glion Wyllin va garaghyn taitnys ny colught ry-akin, as haink orroo dy ve nyn gione jurnaa da deiney ec Scoill Doonee as ad picnical. V'eh shen sheeyney yn çheet-stiagh oc. V'eh yn stashoon s'girrey ec Skyll Maayl ny voayl stappal da'n lught turrysagh as v'eh orroo shooyl er cassan er çheu y raad.
Ayns bea-oaylleeaght killagyn, she mynolt far-chrackanagh eh mitochondrion, as eshyn ry-akin ayns faggys dy chooilley killag eukaryotagh. Ta bun Greagish er y fockle: μίτος ny mitos, snaue + χονδρίον ny khondrion, grineen.

Ta gass jeeragh, banglaneagh as friogganagh eck. Ta duillagyn maylartey, neurea-fedjagagh ny lieh-fedjagagh as saue-eeacklagh eck, er cassyn; t'ad renaigagh as ta cuishlinaght fedjagagh oc. Ta blaaghyn buighey croshagh kiare-phetyllagh eck, ayns crouw-vlaaghey. Ta 6 staimynyn oc. She fynneig liauyr glass ee y mess eck, as mysh 3-5 rassinyn aynjee. Ta bun-fraue eck.

'Sy vlein 1237, va ny h-ellanyn Albinagh rheynnit magh veih Mannin as haink orroo dy ve nyn reeriaght heyr er lheh, roish haink urree dy ve lhiggit da'n chrooin Albinagh 'sy vlein 1265 liorish Conaant Pheairt.

T'eh gaase wheesh as 20 cm er yrjid. Ta duillagyn maylartey eelipsagh dys spaddylagh echey. Ta blaaghyn baney echey, as tree petyllyn oc. Ta 6 staimynyn as tree carpyllyn oc.

Coontae Wejherowo (Wejrowsczi kréz): Balley Wejherowo (Wejrowò) as Gmina Wejherowo, ny baljyn Reda (Réda) as Rumia (Rëmiô), Gmina Choczewo (Chòczewò), Gmina Gniewino (Gniewino), Gmina Linia (Lëniô), Gmina Luzino (Lëzëno), Gmina Łęczyce (Łãczëce), Gmina Szemud (Szëmôłd)

She obbyr çhengoaylleeaght eh ceaghley corockle, as corockle ennagh ayns fockle ennagh caghlaa rere'n çhymbylaght jalloo-oaylleeagh as/ny co-ordrailagh. She obbyr scanshoil eh ayns ny çhengaghyn Celtiagh, agh ta lheid yn obbyr ry-akin ayns çhengaghyn er feie ny cruinney.

Bishaghey caslys-skeealyn nagh row bentyn rish ard-feniee, myr sampleyr Conan the Barbarian, Tomb of Dracula, Kamandi, Swamp Thing, Man-Thing, Ghost Rider, as y lhiegganyn Doctor Strange noa.

Va'n raad yiarn gys Purt Çhiarn foshlit liorish y cholught traenagh 'sy vlein 1874, blein ny yei fosley yn raad yiarn ny s'girrey gys Purt ny h-Inshey. V'eh ny nah raad yiarn er yn ellan. Va ny smoo obbyr ayns troggalys y raad shoh er çheu ny jeshaghteyrys shivoil na dy row er y raad neear, lesh daa ghiarrey mooar creg er irree magh ass stashoon traenagh Ghoolish ec "Thie cailleeyn dooey" as Keristal. Rere skeeal y troggalys, va ny troggeyderyn begnagh bancvrisht ny yei y chied clagh-ghiarrey as, lesh shen, va'n obbyr er y nah clagh-ghiarrey creaghnit er claare argidoil ny sloo. Myr eiyrtys, va'n nah giarrey ny smoo keyl, nhee ennagh ta ry-akin ec y traa t'ayn.

She eear-hebbeyder claare radio as çhellveeish marish Raidió Teilifís Éireann (RTÉ) ee Olive "Bibi" Baskin. Myrane lesh yn obbyr eck marish RTÉ ren ee obbraghey myr earisheyr as screeudeyr son earishlioaryn as pabyryn-naight. Ec y traa t'ayn t'ee stiurey thie oast as thie goaldagh eiraghtagh ayns Alleppey, Kerala, yn Injey.

Haink y chooid smoo jeh ny fockleyn ayns Germaanish woish Shenn Ghermaanish as yn lught çhengagh Injey-Oarpagh. Neeshtagh ta focklyn ayn voish Ladjyn as Ghreagish, as fir elley voish Frangish as Baarle.
She jantys ashoonagh son jannoo caslyssyn-çheerey jeh'n Vretyn Vooar as jeh Mannin eh Ordnance Survey. She jantys kiannoortagh as rheynn neu-hirveishagh jeh reiltys y Reeriaght Unnaneysit t'ayn. Va'n jantys currit er bun 'sy vlein 1791 car ny Caggaghyn Napoleonagh tra va ny Frangee gaggyrt cur stiagh er y Vretyn Vooar. Ta'n ennym hene Ordnance Survey çhyndaait myr "Creearey Tashtey-Caggee". Ga dy vel Nerin Hwoaie ny chooid jeh'n Reeriaght Unnaneysit, cha nel ee goll fo currym yn Ordnance Survey; ta caslyssyn-çheerey jeant j'ee liorish Ordnance Survey of Northern Ireland.

By eh Sheer y Doon y shenn ennym er. T'eh çhemmal rish Coontae Aontrym 'sy twoaie, rish Mooir Vannin 'sy niar as 'sy jiass, rish Coontae Ard Maghey 'sy neear, as rish Coontae Lhoo ayns Pobblaght Nerin 'sy neear yiass. Ta Loch Cuan as Lieh-innys ny h-Aird soit 'sy niar. She Beannchar, er coose hiar hwoaie yn choontae, y balley smoo. Ta tree balley mooar elley soit er joaraghyn y choontae: yn Euar er y joarey heear lesh Coontae Ard Maghey, as ta Lis ny Garvagh as Beeal Feirshtey nyn lhie er y joarey hwoaie lesh Coontae Aontrym.

Ta Maayl (Baarle: Michael) ny headin ayns Mannin. Ta tree skeeraghyn ayns y headin, Jourbee, Balley ny Loughey as Skylley Maayl. Derrey 2016, va'n sheadin ny cho-heiyderys son y Chiare as Feed as va un oltey reiht echey.

Va John Calvin Coolidge, Jr. (4 Jerrey Souree, 1872 - 5 Jerrey Geuree, 1933) ny 30oo Eaghtyrane ny Steatyn Unnaneysit veih 1923 derrey 1929. V'eh ny leighder ass Vermont roish haink er dy ve ny Chiannoort er Massachusetts. V'eh reiht myr 29oo Lhiass Eaghtyrane ny Steatyn Unnaneysit as hooar eh shelloo oik yn eaghtyraneys ny yei baase Warren G. Harding. V'eh reiht myr eaghtyrane reesht 'sy vlein 1924.

She aarheynn jeh ny çhengaghyn Min ee Minish Veanagh (Minish Veanagh: 闽中 Mǐnzhōng). Ta'n ennym çheet er ny h-abbyrtyn ta goll er loayrt ayns Fujian meanagh, ayns Yong'an ny Sanming, Fujian.

Ta aghtyn eigsoylagh ayn son dy ellyneyryn cosney argid. Ta kuse jeu jannoo ymmyd jeh crockan dooragh (myr sampleyr, liorish PayPal) ny shirrey toyrtyssyn liorish yeearreeaght er lheh. Ny keayrtyn, t'ad çhebbal tooilley duillagyn son roshtyn sym er lheh, ny jallooyn toilçhin. Ta sleih elley creck cooid hraghtee as ny obbyr oc orroo, ny creck ellyn hene, fo oardagh, foddee. My vel dellal dy liooar ec y voayl, foddee argid soilsheenys ny olteynys goll er cosney. Ta kuse dy caslys-skeealyn eddyr-voggyl er nyn glou magh myr lioaryn çhaglym, hene-soilshit dy mennick. Sampleyryn jeu, t'ad goaill stiagh PvP, Dominic Deegan, Sluggy Freelance, as Megatokyo, chammah as ymmodee fir elley.

Araba (Álava ayns Spaainish), ard-valley Vitoria-Gasteiz. She Vitoria-Gasteiz ard valley y Chohionnal Seyr Bascagh. T'ad Laudio as Amurrio ny ard-valjyn elley.

Ayns 2004, choyrlee Bing ny Reillyn Bunraghtoil dy lhisagh ad aaenmys yn oik myr Barrantagh ny Benrein (Baarle: Queen's Commissioner) (ny Barrantagh ny Ree, King's Commissioner, rere feme) er y fa dy beagh yn ennym Lhiass-chiannoort/Lieutenant Governor "cur sleih çheumooie er lheh er shaghryn", bentyn rish pooar as currym y Lhiass-Chiannoort, as corys reiltagh Vannin.
She çheer ayns ny Sleityn Appennini er lieh-innys ny h-Iddaal ee Pobblaght Ro-Ghial San Marino (Iddaalish: Serenissima Repubblica di San Marino) ny San Marino dy cadjin. Ta'n çheer ny paal thallooinit as ee cruinnit dy lane liorish yn Iddaal. T'ee beggan ny smoo na 60 km² er eaghtyr lesh mygeayrt 30,000 cummaltee ayn. She Caayr San Marino yn preeu-valley. Ta'n çheer coontit mastey ny meegrasteatyn Oarpagh myrane lesh Liechtenstein, Ard-valley yn Phaab, Monaco, Andorra as y Valta. Ta San Marino ny çheer sloo mastey olteynyn jeh Coonseil ny h-Oarpey.

Ta Kione Droghad (Baarle: Onchan) ny valley beg ayns Connaghyn, Mannin. T'eh ny hoie er coose hwoaie Vaie Ghoolish. Faagail magh dy vel Kione Droghad ny valley beg, t'eh ny nah valley smoo, lurg Doolish, as eh jannoo seose covaljys marish.

Ta San Marino ny steat seyr as ny pobblaght vunraghtoil shinney 'sy theihll, as ee currit er bun er 3 Mean Fouyir 'sy vlein 301 BNJ liorish y ghiarreyder cloaie Marinus ass Rab. Rere shenn-skeeal, daag Marinus Rab, quoi va ny coloinaght Romanagh ec y traa shen, ayns 257 nar va oardagh soilshit magh ec Diocletian er son aahroggalys ny boallaghyn baljagh jeh Rimini, as ad scrysst ec spooilleyderyn Liburnagh.

Haink yn Ungaar dy ve oltey dy yn Possan Visegrád ayns 1991, oltey dy yn Çheshaght Conaant yn Atlantagh Hwoaie ayns 1999, as oltey dy yn Unnaneys Europagh er 1 Boaldyn, 2004.

She caayr 'sy Danvarg eh Hillerød. Ta'n chaayr ny soie 'sy Teelynn Hwoaie. She preeu-valley Ard Preeu-valjagh ny Danvarg t'ayn, fer jeh ny 5 ardjyn 'sy Danvarg. 'Sy vlein 2012 va 30,570 deiney cummal ayn, as 48,104 'sy valjaght.

Ta tree Buill Eiraght Ghowanagh er yn ellan: Brú na Bóinne, Sceilig Mhichíl as Clochán an Aifir. Ta buill ennagh elley er y rolley treealagh, lheid as Boirinn as Moin Stíobhaird.

Caslys-skeealyn eddyr-voggyl as skeeal-hasht mooar oc, t'ad soilshaghey magh lioaryn çhaglym dy mennick. Nyn as croo scheimyn pabyr-naight ny caslys-lioaryn oc, t'ad cliaghtey rere'n croo oc, agh ta doilleeidyn clou ec ellyneyryn ta jannoo caslys-skeealyn eddyr-voggyl as croo neuchadjin oc.

Cha nel fairaigyn ollish obbragh ec mucyn, myr shen, t'ad feayraghey ad hene liorish ushtey ny laagh. Chammah's shen, ta'n laagh cur daue coadey noi daah ny greiney as quaillagyn.

She straih hellveeish va crooit ec John Beck as Ron Hart er son Disney Channel eh Liv and Maddie ("Liv as Maddie"). Hie yn straih magh er ny creeley da'n chied cheayrt er 19 Jerrey Souree 2013.
'Sy nah lieh jeh'n 19oo eash v'eh so-leayr ec pohllderyn y chultoor Manninagh dy row yn cultoor shen ayns gear-ghaue fo cleayney yn arraghey stiagh veih Sostyn, as ayns Toshiaght Arree 'sy vlein 1858 ren fir jeu cur er bun sheshaght ry hoi cur magh, ny aa-chur magh dagh red bentyn rish shennaghys as cultoor yn ellan fo'n ennym "The Manx Society for Publication of National Documents" ny "The Manx Society". Harrish ny 25 bleeantyn va'n çheshaght gobbraghey, ren ee cur magh 33 ym-lioaryn bentyn rish Mannin, as clouyn elley goaill stiagh Recortyssyn Reeaghyn Vannin as ny h-Ellanyn (1859-60), y Fockleyr Manninagh as Baarlagh liorish Juan y Kelly v'er ny reaghey ec yn Arrymagh William Gill (1866), çhaglym jeh shennocklyn, raaghyn, bannagyn, a.r.e fo'n ennym Mona Miscellany (1869), aa-chur magh A Practical Grammar of the Antient Gael[i]c liorish John Kelly (1870), as Coontey-Ghiare jeh Ellan Vannin, ayns Gailck v'er ny chur magh ec y Çheshaght 'sy vlein 1872, agh v'er ny screeu ec Joseph Bridson mygeayrt y vlein 1760. Ansherbee, ayns ny bleeantyn jeianagh jeh'n çheshaght hie ee er ny sheebey, as 'sy vlein 1908 haink jerrey lesh y çheshaght. Va ny lioaryn, clouyn, docamadyn as nyn lheid astreeit gys y Thie Tashtee Manninagh as Treishteilee ny Lhiaghtyn Shenndeeagh.

Va Helsinki bunnit ec Ree Gustav I ny Soolynn ayns 1550 myr balley trughanagh rish y valley Hanseatagh, Reval (Tallinn jiu). Agh ayns ny bleeantyn beggey, ren boghtinys, caggaghyn as çhingys jeeyl er y valley aeg. Rish foddey dy hraa, hannee ee ny balley beg slystagh. Ren troggal y Sveaborg (Finnlynnish: Suomenlinna) foays da'n valley as va'n balley jeant ny scanshoil erreish da'n chaggey eddyr y Roosh as y Toolynn tra haink er Finnlynn dy ve ny queiggey fo stiurey ny Rooshee.

She claghan as teiy-rheynn ayns twoaie meanagh Choontae ny Mee, Nerin, eh Domhnach Phádraig (Baarle: Donaghpatrick; Yernish son "Doonagh Pherick"). T'eh ny lhie begnagh lieh-vollagh eddyr yn Ooive as Ceanannas er broogh hwoaie An Abhainn Dubh ("yn Awin Doo"). Ta cooid vooar jeh'n teiy-rheynn ny soie ayns Gaeltacht Bhaile Ghib - fer jeh'n daa ard Gaeltacht ayns Coontae ny Mee. Ta bunscoill (Scoil Náisiúnta Ultain Naofa) as keeill Phrotestoonagh 'sy chlaghan. Myrane lhieu, ta tholtanyn dy cheeill henndeeagh v'er troggal son Perick Noo liorish Conall, braar Rí Lóegaire mac Néill, as rhaa henndeeagh lesh kiare carnaneyn caggee ta cruinnaghey mygeayrt-y-mooee.

She biljyn sheer-ghlass rosinagh ad juyssyn, eddyr 3m as 80 m er yrjid, agh ta'n chooid smoo jeu eddyr 15m as 45m. She Juys beg Shibbeyragh as Potosi Pinyon ny fir sloo, as she juys shugyr eh y fir smoo. T'ad beayn, as bea 100–1,000 blein oc dy cadjin. She Pinus longaeva eh y juys s'odjey beayn, as ta fer jeu mysh 4,800 blein d'eash, mastey bioagyn shinney ny theihill.

Ta'n eie ayn dy daink yn ennym Mykines jeh fockle Gaelgagh er son ellan ny mucyn (Yernish: muc-innis). Foddee dy row eh çheet er muc varrey ny muc-mhara 'sy Yernish.

Arge, Símun, Guðrun Sveinbjarnardóttir, Kevin Edwards, and Paul Buckland. 2005. "Viking and Medieval Settlement in the Faroes: People, Place and Environment". Human Ecology. 33, no. 5: 597-620.
Ga dy vel Kione Droghad as Maayl coontit myr Slystyn er cooishyn gurneilys ynnydagh, ta ny slystyn shen nyn skeeraghyn shendeeagh as lesh shen ta Captanyn Skeerey foast oc.

Ta Agglish Hostyn, quoi va scarrit magh veih Agglish ny Raue ayns 1534 (jeeagh er Aachummey Hostyn), ny h-Agglish 'steat' ayns Sostyn: ta'n agglish freayll tuarystallys ayns Parlamaid yn RU as ta'n ree ny yn venrein Goaldagh ny oltey jeh'n Agglish (shirrit fo Olt 2 jeh Conaant yn Unnaneys) chammah as ny Ard-chiannoort. Ayns ny bleeantyn shoh caie ta cummaght yeeragh ny h-agglish goll sheese agh ta kiart towseyn slattyssagh (bentyn rish reirey crauee) freaylt eck trooid yn Ard-choyrle Chadjin as foddee orroo dy v'er heet nyn drooid liorish y Pharlamaid.

Ta keylljyn coodaghey mychione 10% dy eaghtyr ny çheerey, as ta'n chooid smoo jeu enmyssit da troarey traghtee. Ta ardjyn keyllagh jeant seose dy cadjin jeh garaghyn dy viljyn un-chultooragh neu-ghooghyssagh, as foddee dy vel eh shen cur er bun oayldyn nagh vel cooie da dooieyn dooghyssagh dy neu-vertebree. Ta remladyn jeh'n cheyll ghooghyssagh ry-akin skahit er feie'n ellan, ayns Pairk Ashoonagh Cheeil Airney er lheh. Ta ardjyn najooragh gymmyrçh cleighee as faalyn dys ro-yndyragh dy lhiettal liorish feeaihee as kirree ta shooyl trood ardjyn neu-lhiassit. Ta'n yndyraght 'syn aght shen cur lhietrimmys er aaghiennaghtyn najooragh ny keylljyn ayns ram ardjyn ny çheerey.

She ard-chlaare halloo eaghtyragh ee Glion Veksico (Spaainish: Valle de México ny Valle de Anáhuac). Ta'n ghlion ny soie ayns Meksico veanagh as t'ee co-heeyney lesh y Distrito Federal noa-emshyragh as lieh shiar Steat Veksico. T'ee cruinnit liorish sleityn as volcaanyn as eeish ny laaragh son shiartanse dy ard-veenidyn roie-Cholumbagh, goaill stiagh lheid as ard-veenidyn Teotihuacan, y Toltec as ny h-Asteckee. Ta'n shenn-ockle Asteckagh anahuac as yn abbyrt Awin-tragh Veksico currit er Glion Veksico ny keayrtyn.

Ayns 1990, lesh cur er bun y corys reiltagh shirveishagh, d'injillee cummaght y Lhiass-chiannoort reesht. Hie y Choonceil Chiannoortagh er astyrt, as hug ad Coonceil ny Shirveishee 'syn ynnyd echey, gyn kiart erbee ec y Lhiass-chiannoort y ghoaill ayrn aynjee. Chammah's shen, ghow y Slattys Bunraght 1990 eaghtyrys Hinvaal ayns Doolish jeh, as hug ad Eaghtyrane Tinvaal 'syn ynnyd echey. Ayns 1992, hug ad y chooid smoo jeh ny paartyn reiragh echey da ny rheynnyn reiltys cooiey. Ayns 1993, hug y Slattys Poleen lane stiurey er as freggyrtys er son ny meoiryn-shee fo Rheynn Cooishyn Sthie.

Ta brabbanagh ny bun glass (Molinia caerulea) ny faiyr sheer-vio. T'ee dooghyssagh da'n Oarpey, yn Aishey heear, as yn Affrick hwoaie. T'ee gaase ayns buill wheesh as 2300m er yrjid ayns ny h-Alpyn. Share jee thalloo sharroo eddyr pH 2.5-5, agh t'ee tannaghtyn bio dys pH 2 ny keayrtyn. T'ee ry-akin dy cadjin er reeastaneyn, curree as sleityn er feie Bretyn Vooar.
Ta'n phurt-aeragh eddyr-ashoonagh smoo scanshoil eck, Purt Aeragh Helsinki-Vantaa, soit 40 minnidyn magh as çheshvean y valley lesh bollee etlagh jeeragh er feie ny cruinney. Ta'n bollagh tarrooagh Helsinki-Tallinn 1.5 oor er mayrnaght er mooir as 18 minnidyn liorish coptyr. Ta'n daa ard-valley, Tampere as Turku, nyn lhie 1.5-2 oor magh ass Helsinki er traen as 1.5-2.5 oor liorish gleashtan.

'Sy chied cheead, va paart mooar ayns lhiasaghey eieyn heear y chorys ard-whaiylagh as va cohortysyn mooarey jeant ec y çheer ayns lettyraght, ellynyn as oaylleeaght. Cheaghil y Çhyndaa Çhynskylagh y çheer as hug eh cooney er lhiasaghey yn Impiraght Ghoaldagh. Ec y traa shen, chammah as çheeraghyn mooarey elley, va paart ec yn RU ayns y choloinaghys, goaill stiagh cochionneeaght sleab yn Atlantagh, ga dy dy hie Aght Cochionneeaght Sleab 1807 ny hrooid. Va'n RU ny chied çheer dy chur jerrey lesh cochionneeaght sleabyn.

Er y fa dy vel ee castagh, ta tey ass duillagyn cabbag Pherick slaanaghey çhingys y yiarrey ny giarrey folley. Ta cooid viomaneagh as meainagh ny lus aalhieeney adsyn ta caillt ec y çhingys. Ta rassyn ny king-vlaaghey ny lus ayns tey jannoo obbyr purgeid smarree as blandeyragh scoarnagh ghonnagh.

Va'n Ungaar ny cummaght vooar derrey jerrey yn Nah Chaggey Mooar tra chaill ee ny smoo na 70% jeh'n thalloo eck myrane lesh un trass jeh'n phobble eck jeh chynney Ungaaragh, fo Conaant Trianon, as ny conaantyn coontit beggan ro-gheyre ec mooarane dy 'leih 'syn Ungaar. Lurg y reeriaght haink eash Chummynagh ayns bree (1947–1989) as va tastey mooar eddyrashoonagh currit er y çheer car yn Irree Magh 'sy vlein 1956 as y foshley ny joaraghyn eck rish yn Austeyr 'sy vlein 1989, as y ghleashaght shen cur rish tuittym y Vloc Hiar. Ta'n reiltys roie ny phobblaght pharlamaidagh (veih'n vlein 1989). Jiu, ta'n Ungaar ny çheer lesh çheet stiagh ard, as ny leeideilagh ardjynagh rere cowraghyn er lheh.

Ayns beeal-arrish Sostnagh, ta'n famman beg echey currit gys lhie cummaltagh yn Ellan, t'er arraghey ny fammanyn dys couyral çhiass. Myr shen, yinnagh dorryssyn dooney ny s'tappee er y chiyt dy jinnagh ad goll stiagh, as cha jinnagh ram çhiass scapail voue.

She scannane bioghit veih'n vlein 1981 eh Vuk (Baarle: The Little Fox). Ta'n scannane bunnit er y noa-skeeal liorish István Fekete fo'n ennym cheddin.

She çheer ayns yn Affrick ee Djibouti. T'ee çhemmit liorish Eritrea da'n twoaie, yn Eetoip da'n sheear, as y Tomaal da'n jiass. She Djibouti yn preeu-valley.

She slyst ayns Detmold, y Ghermaan, eh Spork-Eichholz. T'eh ny lhie mysh 3 km çheu hiar yiass hwoaie veih çheshvean y chaayr Detmold. T'ad Diestelbruch, Remmighausen, Hornoldendorf, Detmold-Süd as Detmold-Nord ny slystyn ta çhemmal rish.
Foast, ta croo cliaghtagh ec cooid mooar, s'cosoylagh yn chooid smoo jeh caslys-skeealyn eddyr-voggyl. Kuse jeh, myr sampley PvP liorish Scott Kurtz as Sinfest liorish Tatsuya Ishida, t'ad jeeaghyn gollrish scheimyn aitt doo-as-bane pabyryn-naight. Ta'n croo spotçh-dagh-laa shoh lhiggey daue jannoo jeianaghey y skeeal ny smenkey, as myr shen t'ad goaill lhaihderaght mooar dy tappee, foddee. Ny caslys-skeealyn eddyr-voggyl elley, t'ad jeant gollrish lioaryn chaslys-skeealyn tradishoonagh, manga ny caslys-noaskeealyn. Ny caslys-skeealyn eddyr-voggyl shoh, myr sampleyr MegaTokyo liorish Fred Gallagher as American Born Chinese liorish Gene Yang, , she myr duillagyn t'ad jeant, cha nee ayns scheimyn, as ta'n skeeal ny smoo scanshoil na spotçhyn.

Va The Beatles, Pink Floyd, Eric Clapton, The Rolling Stones, Status Quo, Slade, Led Zeppelin, The Who, Queen, as Black Sabbath mastey ny cohoyrtee ayns ny 1960yn as ny 1970yn ayns lhiasaghey ny craa-chiaull. Haink kiaull veain hrome, craa-chiaul chraaee, craa-chiaull sponk as kiaull honn noa ny yei myr eiyrtys. Ayns ny 1980yn leah, haink rah er bannyn kiaull Romansagh Noa Goaldagh lheid as Duran Duran, Depeche Mode, Spandau Ballet, Soft Cell as Ultravox. Ayns ny 1990yn, va rah eddyr-ashoonagh fowit ec bannyn Britpop as kiaull electronica. Ta kiaulleyderyn Goaldagh jeianagh ayns pop-chiaull goaill stiagh The Smiths, Oasis, Amy Winehouse, Leona Lewis, Coldplay, as ny Spice Girls.

She barranys ayns sheear yiass Choontae Ghoon ny Ghoal, Nerin, ee Báinigh (Baarle: Banagh). T'ee çhemmal rish Baollaigh 'sy twoaie, rish Ráth Bhoth Theas 'sy niar hwoaie as rish Tír Aodha 'sy niar. Ta Baie Ghoon ny Ghoal ny lhie 'sy jiass as y Keayn Sheear 'sy neear. Ta ram baljyn as baljyn beggey ayn 'sy varranys, goaill stiagh Ard an Rátha, na Cealla Beaga, an Charraig, Cill Charthaigh, Doon ny Ghoal, Dún Cionnaola, na Frosa, Gleann Cholm Cille, Inbhear, Tamhnach an tSalainn as Teileann. She ard sleitagh t'ayn as y chooid smoo jeh fo scaa na Cruacha Gorma as sleityn as eayninyn ardjey, goaill stiagh Sliabh Liag, ry-gheddyn 'sy varranys. 'Sy vlein 2011 va mysh 16,000 deiney cummal 'sy varranys.

She feailley Ewagh hoght laghyn eh Hanukkah (dy tradishoonagh, חֲנֻכָּה, fockley magh Tiberiagh: Ḥănukkāh; ayns Ewnish yeianagh,חנוכה /χanuˈka/). T'eh cur ayns cooinaghtyn aachasherickey nah Hiamble Yerusalem rish irree magh ny Maccabeeyn 'sy 2oo eash RJC. T'eh goaill toshiaght er 25oo laa Kislev rere feaillere Ewagh, as shen laa ennagh eddyr Sauin as Mee ny Nollick rere feaillere Gregoiragh.

Va'n cassan currit er bun son dy chelloorey feaillaghyn "Vlein yn Eiraght" 'sy vlein 1986, as t'eh goll rish y choose dy cadjin as t'eh jeant seose jeh thalloo anchasley, eddyr traieyn gavel ec Inver Ayre gys cruink as eayninyn yrjey.

Ta Boulvriag (Frangish: Bourbriac, Galloish: Bólbriac) ny chommyoon 'sy département Frangagh Aodoù-an-Arvor 'sy Vritaan ayns sheear hwoaie ny Frank.
Va Irree Magh anraahoil y Chaisht 'sy vlein 1916 stiurit liorish y possan shen jerrinagh, as ren y freggyrt Goaldagh, cur gys baase jeh ny fir hoshee, caghlaa yn teaym ashoonagh gys Reill Thie. Hooar y partee currit rish seyrsnys, Sinn Féin, screeuyn-drommey mooarey ayns Ard-Reihys ny bleeaney 1918 as 'sy vlein 1919 va parlamaid as reiltys lhieu hene fogrit magh - Pobblaght Nerin. Ren ny h-eaghtyryssyn Goaldagh eab y doolane shen dy chur fo chosh, agh haghyr caggey keylley myr eiyrtys veih'n vlein 1919 derrey Jerrey Souree ny bleeaney 1921, as y caggey shen creaghney ayns scuirr caggee. Va'n Conaant Anglo-Yernagh creaghnit eddyr y Reiltys Goaldagh as çhaghteryn jeh'n Chied Dáil (Çhionnal Nerin) 'sy vlein 1921. Hug y conaant slane seyrsnys da Nerin ayns cooishyn thie as begnagh slane seyrsnys ayns polasee joarree. Ansherbee, lhisagh da dagh çhaghter Yernagh jean loo ammys da'n Chrooin Ghoaldagh. As va steat reill thie jeant jeh Nerin Hwoaie çheu sthie jeh Steat Seyr Nerin noa, agh va olt reih magh eck, olt va jeant jeeragh ny lurg. Ren arganeyssyn mychione ny kiarailyn rheynn 'sy ghleashaght ashoonagh as haghyr caggey theayagh eddyr y reiltys noa 'sy Steat Seyr as adsyn va goll noi'n chonaant, as ad stiurit liorish Éamon de Valera. Haink jerrey oikoil lesh y chaggey theayagh ayns Mee Voaldyn 1923 tra ren de Valera fogrey magh oardagh er scuirr-chaggee.

Ta ny messyn yn-ee, agh t'ad castagh derrey t'ad appee. T'ad gappaghey erreish daue tuittym. T'ad dorraghey-yiarg tra t'ad appee, as ta blass geayragh oc. T'ad jannoo soo as aunlyn assdaue, as gee ad myr skon. 'Syn Asserbajaan as yn Armean, t'ad sheeley vodka assdaue.

Coontae Kartuzy (Kartësczi kréz): Balley Kartuzy (Kartuzë) lesh Gmina Kartuzy, Balley Żukowo (Żukòwò) lesh Gmina Żukowo, Gmina Chmielno (Chmielno), Gmina Przodkowo (Przedkòwò), Gmina Sulęczyno (Sëlëczëno), Gmina Sierakowice (Sërakòjce), Gmina Somonino (Somònino), Gmina Stężyca (Stãżëca)

Navarre Eeghtyragh (Behe Nafarroa ayns Bascish, Basse-Navarre ayns Frangish). Ard-valley tradishoonagh: Saint-Jean-Pied-de-Port (Bascish: Donibane Garazi)

Ta kuse dy caslys-skeealyn eddyr-voggyl, lheid as Helen, Sweetheart of the Internet, Van Von Hunter as Diesel Sweeties er nyn ngeddyn liorish syndacait, as t'ad goll er clou ayns duillagyn caslys-skeealyn pabyryn-naight. Ta fir elley, lheid as The Perry Bible Fellowship ny PartiallyClips er nyn soilshaghey magh ayns pabyryn-naight ny earlishlioaryn sur-oaylleeagh. Ta The Order of the Stick er ny chlou ayns Dragon Magazine